**PROIECTUL DECIZIE ETAPEI DE ÎNCADRARE**

**Nr. 7234 din 25.09.2**017

Ca urmare a solicitării de emitere a acordului de mediu adresate de Comuna Mîrșa, cu sediul în com. Mîrșa, sat Mîrșa, str. Principală, nr. 132, jud. Giurgiu, înregistrată la A.P.M. Giurgiu cu nr. 7234 din 05.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.09.2017, că proiectul **„Pod peste Dîmbovnic în com. Mîrșa, jud. Giurgiu**”, propus a se realiza în com. Mîrșa, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 10b);

1. **Caracteristicile proiectului**

Investitia propusa consta in constructia unui pod de acces auto si pietonal, din beton armat, cu lungimea de 46.20 m si o lungime totala L> 65m, pentru asigurarea trecerii peste Dambovnic in dreptul strazii Luncii, comuna Mirsa, judetul Giurgiu, cu amenajarea unei aparari de maluri in dreptul podului avand o deschidere intre cele doua maluri consolidate de 46.20m precum si rampe de acces (ramblee) catre pod.

Structura : beton armati cu grinzi din beton precomprimat

Lumina intre maluri = 46.20m

* Lungimea totala = 2,5m + 3 x 21m + 2,5m = 68.20m
* latimea in sectiune transversala l = 8.40m
* amenajare rampe de acces la pod L=120ml
* amenajare albie cu sprijinire de maluri l=450ml

executie prag de fund cu deversor de lungime L=48ml

Solutia propusa pentru rampele de acces este urmatoarea:

* 4 cm beton asfaltic BAR 16 – strat de uzura
* 5 cm beton asfaltic BAD 20 – strat de legatura
* 20 cm strat de piatra sparta – strat suport
* 20 cm fundatie din balast – strat de fundatie
* 10 cm strat de nisip – cu rol anticontaminant si antigeliv

b) proiectul nu se cumulează cu alte proiecte;

c) proiectul nu presupune utilizarea resurselor naturale;

d) deşeurile generate pe amplasament în timpul realizării investiţiei (deşeuri din construcţii) se vor colecta de constructor şi vor fi predate la unităţi abilitate;

e) proiectul presupune emisii poluante şi zgomot în perioada de realizare a proiectului ;

f) proiectul nu presupune risc de accident.

**2. Localizarea proiectului**

2.1. terenul pe care se va implementa proiectul este situat în extravilanul comenei Mîrșa, domeniul public, com. Mîrșa, jud. Giurgiu, conform certificatul de urbanism nr. 8/16.08.2017;

2.2. în zonă nu există o abundenţă a resurselor naturale şi nu este cazul capacităţii regenerative a acestora;

2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect - nu este cazul;

-probabilitatea impactului generat de proiect – nu este cazul;

-durata, frecvenţa şi reversibilitatea impactului generate de proiect - nu este cazul.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 7234/SAAA/15.09.2017 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul comunei Mîrșa, jud. Giurgiu.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  15.09.2017 | Ziarul „Jurnal Giurgiuvean” din 18.09.2017 şi afişare la sediul Primăriei comunei Mîrșa, în data de 18.09.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;
* se interzice spălarea cuvei autobetonierelor și descărcarea laptelui de ciment în șantier, în apele râului Neajlov sau pe drumurile tehnologice/publice;
* organizarea de șantier nu va fi amplasată în apropierea cursurilor de apă**;**
* se vor respecta prevederile Legii Apelor nr. 107/1996 cu modificările și completările ulterioare.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* Se va realiza o stropire generala cu apa a amplasamentului pentru a se evita ridicarea in atmosfera a prafului
* Se vor respecta tehnologiile de execuție iar materialele se vor prepara in centre/stații specializate și vor fi aduse gata de punere în opera. Nu se vor realiza în cadrul amplasamentului activități de preparare pentru beton, mortar etc
* se vor respecta prevederile Legii 104/2011 privind calitatea aerului înconjurător
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice;
* se vor folosii numai utilaje omologate, cu rapoarte de inspecție în valabilitate
* se va respecta in mod obligatoriu un program de lucru, realizarea activităților se vor realiza numai in timpul zilei , cu limitarea pe cat posibil a zgomotelor
* nu se vor utiliza abuziv alte mijloace acustice ( sirene, portavoce, claxoane, etc ).
* se vor respecta prevederile STAS 10009-88 privind zgomotul.
* ***Protecţia solului şi subsolului:***
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate din activitatea de construcție trebuie colectate în pubele tipizate, amplasate în locuri special destinate acestui scop;
* deșeurile rezultate în urma realizării proiectului vor fi gestionate de către constructor;
* Scurgerile de ulei rezultate accidental în zona fronturilor de lucru de la funcționarea defectuoasă a utilajelor pot avea un impact redus asupra solului în cazul în care există un program de prevenire și combatere a poluării accidentale. În acest sens, instruirea personalului reprezintă o măsura eficientă în prevenirea și/sau reducerea efectelor poluării;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.
* se vor respecta prevederile Legii 211/2011 privind regimul deșeurilor

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- În zona obiectivului se va pune la dispoziție de către beneficiar o zona îngrădită unde executantul va gara utilajele ( buldoexcavatorul) precum și depozitarea principalelor materiale;

- nu se vor stoca combustibili în organizarea de șantier;

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va face dezafectarea zonei îngrădite, aducând terenul la starea inițială;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu, în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”